Hierdie is waarskynlik die enigste plek op die web waar jy nuttige Afrikaanse vryskutitems en hulpmiddels sal kry teen 'n nominale prys, maar van onskatbare waarde. Om die waarheid te sê is ons bereid om ons vryskutkoppe op blokke te sit dat die meerderheid items wat jy hier vind, nêlders (nêrens + elders) in die HELE kuberruim te vinde is nie.
Waar anders sal jy sulke bekostigbare spesiale verslae vind om jou skryfwerk te vergemaklik?
Of vryskutmarkdatabasisse teen so 'n weggeeprys?
Wat van e-boeke in Afrikaans spesiaal ontwerp vir die Suid- Afrikaanse mark om jou vryskutlewe makliker en meer produktief te maak?
Die beste van alles is dat ons altyd bywerk. Dit beteken dat daar 'n dag gaan kom dat jy ENIGIETS wat jy benodig om as Afrikaanse vryskutskrywer 'n goeie bestaan te maak, hier sal kan vind.
Totdat daardie dag aanbreek is jy welkom om solank van die beskikbare items aan te skaf of verder te gaan snuffel by ons Vryskutgereedskapkis of gratis vryskuthulpbronne.
Maar vir nou is jy baie welkom by ons kuberwinkel!
Spesiale verslae is ontwerp om vir jou die lewe makliker te maak en werk op die outydse "kulblad"-konsep. Verslae kos R195 elk en beslaan 6 - 8 bladsye met die heel nuutste inligting beskikbaar. Klik hier...
Elektroniese boeke (e-boeke) is besig om wêreldwyd die leesstof van die toekoms te word - en die nuwe gonswoord in die boekebedryf. Ons e-boeke is spesifiek van toepassing op Afrikaanse vryskutskrywers. Klik hier...
Databasisse help jou om jou werk makliker te organiseer, na te vors, te verkoop of gepubliseer te kry. Dit gee jou selfvertroue 'n hupstoot omdat jy presies weet wat van jou verlang word sover dit jou skryfwerk aangaan, asook watter verskillende opsies beskikbaar is. Klik hier...
Template, sjabloon, templaat, vormbrief, patroon ... Noem dit wat jy wil, maar niemand kan stry dat 'n templaat die lewe aansienlik makliker maak nie. Dis net soveel makliker om 'n beproefde "resep" te kan gebruik om dodelik vervelige en tydrowende donkiewerk te doen. Klik hier...